Forslag om nedlæggelse af den østlige ende af [adresse] (Øen) som gågade 
Sagsfremstilling 
9.      Forslag om nedlæggelse af den østlige ende af [adresse] (Øen) som gågade  
                                                                                                                        Åbent 
Sagsnr.: 326-2015-52895       J.nr.: 05.13.00            Vera Jeppesen.: 326-2015-302547 
  
[adresse] 
Ved brev af den 31. august 2015 har handelsstandsforeningen Kalundborg.NU foreslået, at den østlige ende af 
gågaden [adresse] (kaldet Øen) nedlægges som gågade og åbnes for trafik og parkering. Det drejer sig om 
strækningen fra [adresse] til [adresse] 63. 
  
Kalundborg.NU oplyser, at der er en stigende tendens til uudnyttede butikskvadratmetre i [adresse], og at denne 
udvikling ikke forventes at ville ændre sig fremover. 
  
En reducering af gågadearealet som foreslået vil gøre gågaden mere attraktiv og levende. Derudover vil muligheden 
for kørsel og parkering på Øen give lettere adgang for kunder og leverandører til butikkerne. 
  
Brevet fra handelsstandsforeningen er vedhæftet som Bilag 1. 
  
Administrationen bemærker, at hele [adresse], inklusiv Øen, er udlagt som gågade i henhold til Regulativ for 
benyttelse af offentlige vejarealer i Kalundborg bymidte (Gaderegulativet).   
  
Varekørsel, hyrevognskørsel og beboerkørsel er tilladt efter nærmere angivne bestemmelser i gaderegulativet. 
Lovlig kørsel i [adresse] må kun ske ensrettet, fra vest mod øst, mens kørsel på strækningen fra Danske Bank 
(Kordilgade 63) til [adresse] er dobbeltrettet. 
  
På Øen forefindes to handicapparkeringspladser og taxi holdepladser. 
  
Sagen er den 21. oktober 2015 sendt til udtalelse og godkendelse hos Midt- og Vestsjællands Politi i forhold til 
afmærkningsplanen (vedhæftet som Bilag 2), samt til udtalelse hos Kalundborg Bys Lokalråd.  
  
Kalundborg Bys Lokalråd fremsendte den 24. oktober 2015 sit svar, hvori det fremhæves, at Øen er udformet med 
det for øje, at der ikke skal være biler eller parkering på stedet. Lokalrådet vil dog ikke modsætte sig en tilladelse til 
parkering og biltrafik, såfremt kommunen sørger for, at de fysiske rammer føres tilbage i overensstemmelse med 
den nødvendige trafiksikkerhed, som ikke var til stede da biltrafik blev standset på stedet. 
  
Udtalelsen fra Kalundborg Bys Lokalråd er vedhæftet som Bilag 3. 
  
BEHANDLING 
Teknik- og Miljøudvalget. 
  
INDSTILLING 
Chefen for Vej, Ejendom og Affald indstiller,  
· at der arbejdes videre med forslaget fra Kalundborg.NU under forudsætning af politiets godkendelse af 
afmærkningsplanen, og 
· at åbningen af Øen for trafik og parkering i givet fald godkendes i en forsøgsperiode på et år, hvorefter ordningen 
evalueres. 
  
ØKONOMISKE KONSEKVENSER 
En tilladelse vil være forbundet med udgifter på i alt cirka 6.000 kr. til flytning af fem granitbænke og etablering af nye 
skilte, jf. afmærkningsplanen. Udgiften kan finasieres inden for budgettet til skilte og afmærkninger. 
  
Bilag 
  
  
  
  
  
Teknik- og Miljøudvalgets møde den 5. november 2015: 
Udvalget vedtog at tiltræde indstillingen fra chefen for Vej, Ejendom og Affald. 
Bilag 1 - Forslag om biltrafik og parkering på Øen 
326-2015-336405 
Bilag 2 - Forslag til indretning og åbning af Øen 
326-2015-336412 
Bilag 3 - Udtalelse fra [adresse] 
326-2015-336406 
